21. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 175 της 10/28 Μαρτ. 1953 Περί καταργήσεως αποφάσεων Υπουργείου Οικονομικών αφορωσών καταβολήν συντάξεως και αποδοχών. Λαβόν υπ’ όψιν: 1)Τας διατάξεις του εδαφ. 2 του άρθρ. 58 του Α.Ν. 1854 του 1951 «περί απονομής των πολιτικών και στρατιωτικών συντάξεων». 2)Τας υπ’ αριθ. 51066/1952 ΡΟΝΕΟ 38/1952 και 303231/1952 ΡΟΝΕΟ 220/1952 αποφάσεις του Υπουργού των Οικονομικών δια των οποίων επετράπη η σύγχρονος καταβολή συντάξεως και αποδοχών εις τους συνταξιούχους τους κατέχοντας έκτακτον, ημερομίσθιον ή επί συμβάσει θέσιν παρά τω Δημοσίω εφ’ όσον η σύνταξις και αι αποδοχαί δεν υπερβαίνουσι το ποσόν των δραχ. 1.200.000 ή 1.500.000 από 1 Ιουλ. 1952. 3)Τας κατά τα παρελθόν εκδοθείσας κατ’ εφαρμογήν της ως άνω διατάξεως κοινάς αποφάσεις των αρμοδίων Υπουργών και του Υπουργού των Οικονομικών δι’ ων ενεκρίθη η σύγχρονος καταβολή συντάξεως και αποδοχών εκ του Δημοσίου Ταμείου άνευ περιορισμού ποσού. 4)Το ότι κρίνεται, ότι υπό τας σημερινάς συνθήκας προσφοράς εργασίας δεν είναι επιτρεπτή, η υπό την σύγχρονον ιδιότητα συνταξιούχου και εν ενεργεία εκ νέου υπαλλήλου, πληρωμή του αυτού προσώπου εκ του Δημοσίου Ταμείου. 5)Την σχετικήν εισήγησιν του Υπουργού των Οικονομικών, αποφασίζει: 1.Καταργεί από 1ης Απριλίου ε.έ. τας παρά του Υπουργού των Οικονομικών εκδοθείσας υπ’ αριθ. 51066 της 5 Φεβρ. 1952 ΡΟΝΕΟ 38 και 303281 της 1 Σεπτ. 1952 ΡΟΝΕΟ 220 αποφάσεις του δι’ ων επετράπη όπως άπαντες οι πολιτικοί και στρατιωτικοί συνταξιούχοι οι υπηρετούντες εις το Δημόσιον υπό την ιδιότητα εκτάκτων Δημοσίων Υπαλλήλων ή υπηρετών ή ημερομισθίων ή επί συμβάσει (Δημοσίου ή Ιδιωτικού Δικαίου) λαμβάνωσι συγχρόνως την σύνταξίν των και τας εκ της θέσεώς των αποδοχάς. 2.Ανακαλεί από 1ης Απρ. 1953 απάσας τας μέχρι τούδε εκδοθείσας κοινάς αποφάσεις των αρμοδίων Υπουργών και του Υπουργού των Οικονομικών, δι’ ων ενεκρίθη όπως συνταξιούχοι του Δημοσίου, διωρισμένοι εις εκτάκτους ημερομισθίους, ή επί συμβάσει υπηρεσίας του Δημοσίου, λαμβάνωσι συγχρόνως την σύνταξίν των και τας εκ της θέσεώς των ταύτης αποδοχάς. 